Hvis du torsdag eftermiddag har forsøgt at ringe til 114 - altså politiets telefon - har du måske også oplevet, at du ikke kunne komme igennem. Ved politiet opdagede man problemet på grund af en usædvanlig stilhed på telefonerne. - Der var lige roligt nok i forhold til hvad der plejer på dette tidspunkt, siger vagtchef Mogens Hougesen. Der gik dog kun kort tid, før teleleverandøren fik rettet op på sagen, og folk kan igen forvente, at telefonen bliver taget, når de ringer 114.

Opsummering:
Ved Nordjyllands Politi var der torsdag kortvarige problemer med telefonen.